ตำรวจภาค 5 แถลงผลกวาดล้างเครือข่ายยาเสพติด ยึดทรัพย์ 3.65 ล้านบาท
พล.ต.ท.ประจวบ วงศ์สุข ผบช.ภ.5 พร้อมด้วยผวจ.แพร่ ร่วมแถลงผลปิดล้อมตรวจค้น 129 เป้าหมาย ยึดทรัพย์เครือข่ายยาเสพติด 3.65 ล้านเมื่อวันที่ 4 มิ.ย.2563 ผู้สื่อข่าวรายงานว่า ตามนโยบายรัฐบาลของ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม และ พล.อ.ประวิตร วงษ์สุวรรณ รองนายกรัฐมนตรี ได้สั่งการให้สำนักงานตำรวจแห่งชาติ ร่วมกับหน่วยงานที่เกี่ยวข้อง แก้ไขปัญหายาเสพติด ด้านการปราบปราม ยึดทรัพย์ และตัดวงจรการค้ายาเสพติด ตามแผนปฏิบัติการแก้ไขปัญหายาเสพติดชายแดนภาคเหนือแบบเบ็ดเสร็จ ให้เห็นผลอย่างเป็นรูปธรรม ตำรวจภูธรภาค 5 โดย พล.ต.ท.ประจวบ วงศ์สุข ผบช.ภ.5 ประสานความร่วมมือกับ สำนักงาน ป.ป.ส.ภาค 5 ศอ.บส.ชน. กกล.ผาเมือง ฝ่ายปกครอง ในพื้นที่ ดำเนินการปิดล้อมตรวจค้น จับกุม ทำลายเครือข่ายและตรวจยึดอายัดทรัพย์สิน ผู้ค้ารายย่อยและรายกลางและผู้มีส่วนเกี่ยวข้องกับคดี เมื่อวันที่ 5 พ.ค. เจ้าหน้าที่ตำรวจ ร้อย ตชด.327 กก.ตชด.32 และ สภ.บ้านดู่ จ.เชียงราย ได้ร่วมกันจับกุม นายธวัชชัย คำปวง พร้อมด้วยของกลางยาบ้า 780000 เม็ด เหตุเกิดบริเวณแยกป่ากุ๊ก ต.บ้านดู่ อ.เมือง จ.เชียงรายพล.ต.ท.ประจวบ วงศ์สุข ผบช.ภ.5 พร้อมด้วย นางกานต์เปรมปรีด์ ชิตานนท์ ผวจ.แพร่ พ.อ.กิตติ ด้วงแจ่ม รอง ผอ.กอ.รมน.จังหวัดแพร่ ฝ่ายทหาร นายคณิศร ภาพีรนนท์ และนายฉัตรชัย สิงห์โต ผู้แทน สำนักงาน ปปส.ภาค 5 ร่วมแถลงผลการปิดล้อมตรวจค้น และตรวจยึดทรัพย์สินเครือข่ายผู้ค้ายาเสพติดรายกลางและรายย่อย รวมทั้งที่มีข้อมูลทางการเงินเชื่อมโยงกับขบวนการค้ายาเสพติด ในพื้นที่จังหวัดแพร่ พะเยา เชียงราย และลำปาง จำนวน 129 เป้าหมาย จับกุมผู้เสพยาเสพติด จำนวน 6 ราย ตรวจยึดยาบ้า 11000 เม็ด ตรวจยึดบัญชีเงินฝาก 190 บัญชี ตรวจยึดโทรศัพท์ 75 เครื่อง ตรวจยึดเงินสด 267000 บาท บ้าน 2 หลัง มูลค่า 2 ล้านบาท ที่ดิน 1 แปลง มูลค่า 300000 บาท รถยนต์ 1 คัน มูลค่า 670000 บาท รถจักรยานยนต์ 3 คัน มูลค่า 318400 บาท สร้อยคอทองคำ 1 เส้น น้ำหนัก 5 บาท มูลค่า 125000 บาท โฉนดที่ดิน 4 ฉบับ และทรัพย์สินรายการอื่นๆ รวมมูลค่าทรัพย์สินประมาณ 3.65 ล้านบาทนอกจากนี้ ภ.จว.ลำปาง ได้ระดมกวาดล้างอาชญากรรมและยาเสพติด ก่อนการเลือกตั้งซ่อม มีผลการจับกุมผู้ต้องหา 114 คน ของกลาง ยาบ้า 10166 เม็ด กัญชา 1.40 กรัม อาวุธปืน จำนวน 11 กระบอก ตรวจยึดเงินสด 35450 บาท ที่ดิน 1 แปลง มูลค่า 450000 บาท รถยนต์ 2 คัน มูลค่า 450000 บาท รถจักรยานยนต์ 2 คัน มูลค่า 60000 บาท รวมมูลค่า 995450 บาท รวมทรัพย์สินที่ตรวจยึดทั้งหมด 4.5 ล้านบาท.
พล.ต.ท.ประจวบ วงศ์สุข ผบช.ภ.5 พร้อมด้วย ผวจ.แพร่ ร่วมแถลงผลปิดล้อมตรวจค้น 129 เป้าหมาย ยึดทรัพย์เครือข่ายยาเสพติด 3.65 ล้าน
ตำรวจภาค 5,เครือข่ายยาเสพติด,ยาเสพติด,ยาบ้า,จับยาบ้า,ปิดล้อมตรวจค้น,ปัญหายาเสพติด,ข่าวทั่วไป